Document ID: /roh_data/filtered/fineweb-2-filterrobots_roh.jsonl.gz/53039

Informationen Coronavirus
Infurmaziuns coronavirus
Informazioni coronavirus
La Regenza ha concludì che tut las persunas che han emprendì ina professiun dal sectur da tgira, che na lavuran dentant betg en questa professiun emprendida e na fan betg part da la gruppa da ristga, stoppian s'annunziar.
Tenor la Lescha da sanadad dal chantun po il chantun obligar manaschis sco er persunas spezialisadas dal sectur da sanadad da cooperar tar la prevenziun e tar il cumbat cunter malsognas transmissiblas da l'uman. En la situaziun extraordinaria actuala vegni ad esser inevitabel che instituziuns da sanadad e da tgira vegnan a stuair dumagnar stretgas tar il persunal. En in'emprima fasa vegnan perquai registradas tut las persunas che vivan en il chantun Grischun e che han absolvì ina scolaziun en il sectur da tgira, che na lavuran dentant betg en lur professiun emprendida e na fan betg part da la gruppa da ristga. En ina fasa posteriura pudessan questas persunas spezialisadas vegnir obligadas ad in engaschament.
Tut las persunas che vivan en il chantun Grischun e che han in dals suandants diploms vegnan obligadas da s'annunziar:
La Regenza engrazia da cor al persunal da tgira.
* A gruppas da ristga concernent il coronavirus appartegnan:
** Jau ma sun conscienta u conscient che las datas persunalas da mia instituziun vegnan registradas per coordinar las purschidas d'agid che stattan en connex cun il coronavirus, ch'ellas vegnan communitgadas als partenaris da la protecziun da la populaziun u ch'ellas pon vegnir elavuradas autramain.
Las datas persunalas che vegnan inditgadas a chaschun da l'entrada en contact facultativa (e-mail, formular da contact), vegnan duvradas – sa basond sin l'art. 12 al. 1 lit. f e g da la Lescha davart la protecziun da la populaziun en il chantun Grischun (Lescha davart la protecziun da la populaziun, LPPC; DG 630.000) – dal Stab directiv chantunal per:
1. attribuir e manar ils agens meds d'agid e las atgnas forzas auxiliaras sco er ils meds d'agid e las forzas auxiliaras ch'èn vegnids offrids da partenaris da la protecziun da la populaziun e da terzas persunas al chantun, resguardond l'intensitad dal donn e la capacitad finanziala da las vischnancas pertutgadas
2. diriger e coordinar ils meds d'agid dals partenaris da la protecziun da la populaziun e da terzas persunas ch'èn vegnids offrids directamain a las vischnancas.
Las datas persunalas vegnan stizzadas il pli tard suenter la finiziun da la situaziun extraordinaria ch'exista pervia dal coronavirus. Ellas vegnan tramessas vinavant mo als suandants partenaris da la protecziun da la populaziun: al Stab directiv chantunal ed a l'Uffizi da sanadad. Las datas persunalas na vegnan betg dadas vinavant ad autras terzas persunas ed er betg duvradas per auters intents.
Dal rest renviain nus a l'impressum.